**Kaksipäinen kotka** tai **kaksoiskotka** on erityisesti vaakunoissa ja valtiollisena vertauskuvana käytetty vallan ja sotilaallisen mahdin symboli. Sitä on käytetty useissa eri kulttuureissa ja useina eri aikakausina.

Käyttö eri kulttuureissa
------------------------

Kaksipäinen kotka toimi Rooman valtakunnan itäisen osan Bysantin aikaan Palaiologos-hallitsijasuvun vaakunana. Se on myös tunnettu *Pyhän saksalais-roomalaisen keisarikunnan* tunnuksena. Kaksipäinen kotka on kuitenkin muinainen tunnus, jo sumerilaisilta ja heettiläisiltä ajoilta. Kaksipäisen kotkan muinainen versio on myös *Gandaberunda* (myös *Berunda*-nimellä) joka on hindutaruston taikavoimia omaava kaksipäinen lintu. Venäjän lisäksi kaksipäinen kotka periytyi Albanian, Itävallan ja Serbian tunnuksiksi. Kaksoiskotka on myös muun muassa Saksan ja Albanian valtiollinen vaakunaeläin.

Venäjä
------

Bysantin sortumisen jälkeen viimeisen keisarin veljentyttären Sofia Palaiologoksen nainut Venäjän tsaari Iivana III julisti Venäjän kolmanneksi Roomaksi ja Bysantin seuraajaksi. Kaksipäisestä kotkasta tuli Venäjällä valtiollinen symboli ja vanhimmat korkokuvat ovat vuonna 1492 valmistuneessa Moskovan Kremlin Fasettipalatsin pääsalissa. Kaksoiskotka oli valtion vaakunassa aina vuoteen 1917 saakka. Tuolloin keisarivallan sortuessa ja väliaikaisen hallituksen tullessa valtaan, poistettiin vaakunasta kaksipäisen kotkan kruunut. Lokakuun vallankumouksessa samana vuonna valta siirtyi Leninin bolševikeille, jotka poistivat kaksipäisen kotkan kokonaan käytöstä.

Bolševikkien voitettua Venäjällä syttynyt sisällissota, muodostettiin vuonna 1922 uusi valtio, Neuvostoliitto. Neuvostoliitto käytti tunnuksenaan sirppiä ja vasaraa, joka oli tunnettu työväen tunnus. Sirppi ja vasara oli käytössä sekä maan lipussa että vaakunassa ja muissa valtiollisissa yhteyksissä.

Neuvostoliiton hajottua vuonna 1991 Venäjä itsenäistyi uudelleen. Venäjällä otettiin käyttöön uusi vaakuna, jossa on käytössä vanha tunnus, kaksipäinen kotka.

Suomi
-----

Suomessa kaksoiskotka on veistoksissa *Keisarinnankivi* (1835) ja Pekka Jylhän veistoksessa *Olen itä olen länsi* (1999).

Galleria
--------

* Pyhän saksalais-roomalaisen keisarikunnan lippuPyhän saksalais-roomalaisen keisarikunnan lippu
* Kaksipäinen kotka Bysantin aikaanKaksipäinen kotka Bysantin aikaan
* Kaksipäinen kotka Venäjän keisarikunnan vanhassa vaakunassaKaksipäinen kotka Venäjän keisarikunnan vanhassa vaakunassa
* Gandaberunda Rameshwara temppelin kattoveistoksena Keladissa, ShivamoggassaGandaberunda Rameshwara temppelin kattoveistoksena Keladissa, Shivamoggassa
* Gandaberunda-Koristekuva Brihadeeswarar-temppelissäGandaberunda-Koristekuva Brihadeeswarar-temppelissä
* Kaksipäinen kotka Venäjän keisarikunnan viimeisessä vaakunassaKaksipäinen kotka Venäjän keisarikunnan viimeisessä vaakunassa
* Kaksipäinen kotka Venäjän nykyisessä vaakunassaKaksipäinen kotka Venäjän nykyisessä vaakunassa
* Gandaberunda vaakunaGandaberunda vaakuna
* Gandaberunda Karnatakan vaakunassa, IntiaGandaberunda Karnatakan vaakunassa, Intia
* Gandaberunda, Lalitha Mahal Palace HotelGandaberunda, Lalitha Mahal Palace Hotel
* Hans Burgkmairin puupiirros "Quaternion Eagle" v. 1510, jossa kaksipäinen kotka sisältäen Pyhän Rooman valtakunnan valtioiden vaakunatHans Burgkmairin puupiirros "Quaternion Eagle" v. 1510, jossa kaksipäinen kotka sisältäen Pyhän Rooman valtakunnan valtioiden vaakunat
* Muinainen turkkilainen kaksipäinen kotkaMuinainen turkkilainen kaksipäinen kotka
* Albanian tunnusAlbanian tunnus
* Itävallan vaakunaItävallan vaakuna
* Balogh, UnkariBalogh, Unkari
* Palaiologos-dynastian vaakunaPalaiologos-dynastian vaakuna
* Saksan liittovaltioSaksan liittovaltio
* Kreikan ortodoksikirkon lippuKreikan ortodoksikirkon lippu
* Montenegron vaakunaMontenegron vaakuna
* Serbialainen vaakunaSerbialainen vaakuna
* Espanjalainen vaakunaEspanjalainen vaakuna
* SS-divisioona Skanderbegin tunnusSS-divisioona Skanderbegin tunnus

Lähteet
-------

1. ↑  kaksoiskotka *suomisanakirja.fi*. SuomiSanakirja.fi. Viitattu 26.10.2014.
2. 1 2  Biederman, Hans (toim. Pentti Lempiäinen): *Suuri symbolikirja*, s. 145-147. Helsinki: WSOY, 1993. ISBN 951-0-18537-X.

Aiheesta muualla
----------------

* Kuvia tai muita tiedostoja aiheesta **Kaksipäinen kotka** Wikimedia Commonsissa